**Møtereferat**

|  |  |
| --- | --- |
| Tilstede:  | Gerd Inger Sætrom, Eirin Marie Skjøndal Bar, Lise Skorstad, Pei Na Kui, Maria Wallin, Øyvind Gregersen, Marit Martinsen |
| Forfall: | Sigrid Lindmo, Anita Storsve |
| Om: | Losam-møte 08-22 |
| Møtetid: | 29.08.22 kl 09.00 -10.30 | Møtested: | **E3 108** |
| Signatur: |  ØWG/MFM |

 Referat fra forrige møte godkjent.

 Ved fysiske møter må møterom oppdateres tidligere i forkant av møtet.

**Sak 22/43 Strategisk personalplan og langtidsbudsjett for NV - fakultetet**

Hensikt: Drøfte strategisk personalplan

 Vedlegg: SPP for NV-fakultetet

 SPP for alle enheter ved fakultetet

 Fakultetsstyret skal vedta den overordnede planen neste uke. Fakultetsstyret skal se på helheten. Planen ble gjennomgått i sin helhet.

I strategi- delen av planen pekes det på den overordnende strategien til NV, men også at det må gjøre hardere prioriteringer gitt økonomien til fakultetet

I økonomidelen legges det opp til at enhetene skal styre innenfor en avsetningskorridor, alle ligger ikke der i dag, men har en plan for hvordan de skal komme dit. Instituttene ble også bedt om å regne inn kuttene i forskningsrådet og eventuell betydning av dette. De fleste enheter er mer optimistisk på EU. Når det gjelder EVU har flere enheter sett på lønnsomheten i dette. EVU er noe vi vil se videre på.

Hvordan vil flytteprosessene påvirker budsjettet?

Byggeprosessene betaler vi ikke for. Det er grunn til å anta at husleien for midlertidige arealer når K5 bygges blir noe lavere enn dagens leiekostnader. Det vil komme kostnader ifm. innflytting til demontering og remontering av utstyr. Når vi flytter ut av Akrinn er det NTNU som dekker endringer på Akrinn, enten eiendom eller de som skal flytte inn. Vi vet ikke nok enda om utgifter som kommer frem i tid ifm flytteprosessen.

Flyttingen kan skape forsinkelser, og mindre lab-aktivitet, og gjennom det påvirke studentundervisning og forskning. Flyttingen i K5 skal foregå fra mai/juni 2025 for å gjøre det mulig å komme i orden i nye laboratorier før undervisningsstart på høsten.

I bemanningsdelen av planen er det noen enheter som har med BOA, andre ikke, dette påvirker utviklingene til enhetene noe ulikt, og gir derfor ikke et helt riktig bilde. Noen institutter står ovenfor flytting og andre prosesser som gjør at de ikke har fått tydelig strategisk retning enda, og de vil jobbe videre med sin plan når disse prosessene er klarere.

Skal det ses på faggruppestrukturer? Det er ønskelig at enhetene ser på hvordan faggrupper fungerer, og at den er funksjonell i å støtte forskning og undervisning. Det er også flere enheter som peker på at en avgang i en faggruppe ikke nødvendigvis betyr erstatning innenfor den aktuelle faggruppen.

Eksportkontroll blir også diskutert, og hvilken tilnærming tekniske og ledere skal ha til dette. Det jobbes med temaet på fakultetet, og vi vil komme tilbake til dette på et senere tidspunkt.

Dele ressurser på tvers – hva er tenkt her? I hovedsak er det tenkt på deling mellom enheter. LOSAM ønsker også at det kan sees på deling mellom fagområder, og at det ses på kompetanse før stillinger lyses ut, særlig innenfor administrative stillinger. Hensikten i planen er også at ressurser skal brukes smartere, blant annet gjennom å se på balanse mellom undervisning og forskning.

Omgjøring av stillinger: LOSAM stiller seg bak omgjøringen av de nevnte stillingene.

 LOSAM støtter fakultetets strategiske personalplan for perioden 2022-2026.

**Sak 22/44 Utviklingsavtale med KD og NTNU**

 Hensikt: Gjennomgang av utviklingsavtale med KD og prosess for dette ved fakultetet

 Vedlegg: ppt utviklingsavtale

 Notat målområder

 KD lager en utviklingsavtale med alle universiteter med en varighet på 4 år. I den avtalen står det en del mål som hvert universitet skal jobbe for å nå. Hensikten med dette er diversitet i sektoren. Frist for arbeidet med disse er 21.oktober. Det har vært jobbet med utviklingsplanene i ledermøtet, også skal denne inn i NVUU, NVFU og på styreseminaret i oktober. Handlingsplaner i sin helhet leveres innen slutten av november, som også kan omfatte andre områder enn det som står i utviklingsavtalen, dette jobbes det med videre i høst.

Blir handlingsplanene konkrete nok? Det skal være konkrete tiltak som kommer ut av handlingsplanene, med et ansvar og en frist. Handlingsplanene skal omhandle spesielle tidsavgrensede prosjekt. Handlingsplanene vil bli gjennomgått i LOSAM.

**Eventuelt**

Turdag 26.oktober – Anita holder i denne.

Husk å meld inn representanter til rådgivende gruppe, to stk per fagforening. Særlig administrativt ansatte.